|  |
| --- |
|  |
| grb7 **REPUBLIKA HRVATSKA** |
| PRIMORSKO-GORANSKA ŽUPANIJA |
| **Upravni odjel za odgoj i obrazovanje** |
|  |

KLASA: 112-02/17-01/1

URBROJ: 2170/1-06-02/2-17-2

Rijeka, 26. siječnja 2017.

Pročelnica Upravnog odjela za odgoj i obrazovanje Primorsko-goranske županije, temeljem članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08 i 61/11), objavljuje slijedeće

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**JAVNI NATJEČAJ ZA PRIJAM U SLUŽBU U**

**UPRAVNI ODJEL ZA ODGOJ I OBRAZOVANJE**

**PRIMORSKO-GORANSKE ŽUPANIJE**

**na radno mjesto:**

**VIŠI STRUČNI SURADNIK / VIŠA STRUČNA SURADNICA ZA SREDNJE ŠKOLSTVO, 1 izvršitelj / izvršiteljica na neodređeno vrijeme uz obvezni probni rad u trajanju od tri mjeseca**

**OPIS POSLOVA radnog mjesta „Viši stručni suradnik / Viša stručna suradnica za srednje školstvo“:**

* Proučava i stručno obrađuje složenija pitanja koja se odnose na obavljanje poslova vezanih uz decentralizirano financiranje srednjeg školstva,
* Sudjeluje u izradi proračuna Upravnog odjela i izvješća o ostvarenju proračuna te strateških i planskih dokumenata iz područja djelatnosti odgoja i obrazovanja,
* Prati izvršavanje proračuna u programskim aktivnostima i decentraliziranim funkcijama srednjeg školstva, te nadzire izvršenje proračuna u dijelu koji se odnosi na decentralizirane funkcije srednjeg školstva, te obavlja poslove mjesečnog izračuna sredstava koja se dostavljaju srednjim školama,
* Sudjeluje u izradi analitičkih i planskih pokazatelja i izradi izvješća o utrošku financijskih sredstava za srednje školstvo,
* Sudjeluje u izradi materijala koje donosi Župan ili Županijska Skupština, te izradi dokumentacije i provođenju postupaka javne nabave,
* Sudjeluje u izradi konsolidiranih izvješća ustanova srednjeg školstva, prikuplja i analizira izvještaje,
* Surađuje sa korisnicima proračunskih sredstava za koje je nadležan Upravni odjel, državnim tijelima i ostalim subjektima,
* Obavlja poslove vezane uz dodjelu povlaštenih studentskih kredita te surađuje s bankom –partnerom u projektu povlaštenih studentskih kredita,
* Surađuje pri osmišljavanju novih programa, surađuje u poslovima koji se odnose na planiranje i realizaciju značajnih manifestacija iz područja srednjeg školstva, u organizaciji i pokroviteljstvu Županije,
* Prati i sudjeluje u provedbi programa vezanih uz fondove EU,
* Obavlja i ostale poslove koje mu povjeri Pročelnik Odjela.

**I. PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije („Službene novine Primorsko-goranske županije“ broj 36/10, 12/11 i 36/14).

Osnovnu plaću službenika raspoređenog na radno mjesto višeg stručnog suradnika čini umnožak koeficijenta složenosti poslova radnog mjesta koji iznosi 2,20 i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u upravnim odjelima službama Primorsko-goranske županije utvrđena je Odlukom Župana i iznosi 4.840,00 kuna bruto.

**II. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Maksimalan broj bodova koje kandidati / kandidatkinje mogu ostvariti na prethodnoj provjeri znanja i sposobnosti iznosi 20 bodova (10 bodova iz pisanog testiranja i 10 bodova temeljem provedenog intervjua).

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug rada Upravnog odjela za odgoj i obrazovanje Primorsko-goranske županije i opisa poslova radnog mjesta za čiju popunu je raspisan natječaj.

Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za odgoj i obrazovanje Primorsko goranske županije na adresi Rijeka, Slogin kula 2.

**Pravni i drugi izvori za pripremanje kandidata za testiranje jesu:**

*Opći dio:*

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 - ispravak)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08 i 61/11)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12 i 152/14)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

*Posebni dio:*

- Zakon o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12 – pročišćeni tekst, 94/13 i 152/14)

* Zakon o proračunu („Narodne novine“ broj 87/08, 136/12 i 15/15)
* Zakon o fiskalnoj odgovornosti (''Narodne novine'' broj 139/10 i 19/14)
* Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2016. godinu („Narodne novine“ broj 33/16)
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2016. godini („Narodne novine“ broj 33/16)
* Odluka o kriterijima, mjerilima i načinu financiranja minimalnog financijskog standarda za decentralizirane funkcije srednjih škola u 2016. godini („Službene novine Primorsko-goranske županije“ broj 11/16)
* Statut Primorsko-goranske županije („Službene novine Primorsko-goranske županije“ broj 23/09, 9/13 i 25/13 – pročišćeni tekst)
* Odluka o izvršavanju Proračuna Primorsko-goranske županije za 2017. godinu („Službene novine Primorsko-goranske županije“ broj 30/16)

**P r o č e l n i c a**

**v.r. Mr.sc. Edita Stilin**